REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

Klasa: 003-08/18-01/02

Ur.broj: 2125/29-18-01

31.01.2018. godine, Donji Lapac

Zapisnik sa sjednice Učiteljskog vijeće održane dana 31.01.2018. godine u prostoriji Zbornice Osnovne škole Donji Lapac s početkom u 14:00 sati.

Prijedlog dnevnog reda:

1. Provedba glasovanja za izbor članova Učiteljskog vijeća u Školski odbor
2. Možebitno

Nazočni: Ivica Bunčić, Štefica Barišić, Josip Prusac, Mirjana Prusac, Danijel Gregov, Martina Dražić, Predrag Rodić, Slaviša Simaković, ravnatelj škole Marko Matić, Olivera Mazija, Greta Prajo, Goran Prajo, Dino Rupčić, Milena Bajić, Monika Petrov, te tajnik škole Zlatko Brnjas kao zapisničar.

Izočni: Radmila Kuga, Ljubica Godeč,Ljiljana Klobučar, Miroslav Klobučar – opravdali izostanak

Ravnatelj otvara sjednicu Učiteljskog vijeća, pozdravlja nazočne učitelje i stručne suradnike, te konstatira da je na sjednici nazočan dovoljan broj članova za punovažno odlučivanje. Zatim ravnatelj čita prijedlog dnevnoga reda, te navodi kako će se napraviti nadopuna dnevnoga reda, sa točkom 2. Usvajanje okvirnog vremenika pisanih provjera znanja za 2. polugodište, te će tim točka možebitno biti pod rednim brojem 3., pita nazočne učitelje i stručne suradnike imaju li primjedbi i nadopuna na dnevni red ove sjednice. Primjedbi i nadopuna nema, te ravnatelj daje na glasovanje prijedlog dnevnoga reda.

ODLUKA: Javnim dizanjem ruku prijedlog dnevnoga reda ove sjednice jednoglasno je usvojen sa 15 javnih glasova.

AD1.) Provedba glasovanja za izbor članova Učiteljskog vijeća u Školski odbor

Ravnatelj čita prvu točku dnevnoga reda, navodi članovima kako je na ovoj sjednici potrebno izabrati novoga člana Školskog odobra od strane Učiteljskog vijeća jer postojeći član Ivica Bunčić prestaje sa radom u Osnovnoj školi Donji Lapac, te ističe kako je potrebno oformiti povjerenstvo za provedbu glasovanja koje će zajedno sa tajnikom isto provesti, te pita ima li prijedloga za iste. Greta Prajo se javlja za predsjednicu povjerenstva, Predrag Rodić za člana i Mirjana Prusac za člana, ravnatelj pita ima li primjedbi na navedeno povjerenstvo. Pitanja nema te ravnatelj konstatira da je povjerenstvo za provedbu izbora u sastavu Greta Prajo – predsjednica, Predrag Rodić – član i Mirjana Prusac – član. Nadalje ravnatelj navodi članovima imaju li kandidata za predložiti. Riječ uzima Dino Rupčić koji predlaže pedagoga Danijela Gregova koji uvjedno i prihvaća kandidaturu, zatim riječ uzima Predrag Rodić koji predlaže Milenu Bajić koja također prihvaća kandidaturu. Riječ uzima ravnatelj koji utvrđuje da je na listi za izbor i imenovanje Člana školskog odbora od strane Učiteljskog vijeća ukupno dva člana i to: 1. Bajić Milena, 2. Gregov Danijel. Ravnatelj moli članove izbornog povjerenstva da izrade glasačke materijale zajedno sa tajnikom. Nakon izrade materijala i provedenog glasovanja izborno povjerenstvo je pristupilo brojanju glasova te je utvrdilo sljedeće: Na sjednici Učiteljskog vijeća održanoj dana 31.01.2018. godine za izbor i imenovanje jednog člana od strane Učiteljskog vijeća utvrđeni su sljedeći rezultati: glasovnju je pristupilo ukupno 15 članova Učiteljskog vijeća. U glasačkoj kutiji se nalazilo ukupno 15 glasačkih listića od čega je 0 nevažeći. Kandidatkinja Milena Bajić ukupno je osvojila glasova 5 glasova, a kandidat Danijel Gregov ukupno je osvojio 10 glasova. Riječ uzima ravnatelj koji navodi članovima kako od 01.02.2018. godine Danijelu Gregovu teče mandat u Školskom odboru do isteka mandata trenutnog saziva Školskog odbora. Ravnatelj pita članove imaju li još što za dodati, pitanja, primjedbi. Pitanja i primjedbi nema, te ravnatelj zaključuje prvu točku dnevnoga reda.

AD2.) Usvajanje okvirnog vremenika pisanih provjera znanja za 2. polugodište

Ravnatelj čita drugu točku dnevnoga reda, te riječ predaje pedagogu Danijelu Gregovu koji ukratko obrazlaže navedeni vremenik, te ističe kako su na njemu radili svi učitelji te da ako ima netko pitanja ili primjedbi neka ih iznese. Nadalje pedagog navodi kako će se isti istaknuti na oglasnim pločama u školi te na internetskoj stranici škole. Riječ uzima ravnatelj pita članove imaju li pitanja ili primjedbi na navedeni vremenik. Pitanja i primjedbi nema te ravnatelj daje na glasovanje okvirni vremenik pisanih provjera znanja za 2. polugodište.

ODLUKA: Javnim dizanjem ruku usvaja se okvirni vremenik pisanih provjera znanja za 2. polugodište Osnovne škole Donji Lapac, onakav kakav je predočen članovima na usvajanje. Ova odluka jednoglasno je usvojena sa 15 javnih glasova.

AD3.) Možebitno

Ravnatelj čita treću točku dnevnoga reda, te članovima ističe kako će se u njoj malo osvrnuti na nadolazeća županijska natjecanja. Ravnatelj napominje učiteljima na kvalitetu kod učenika. Zatim posavlja pitanje učitelju tjelesne i zdravstvene kulture koliko učenika namjerava voditi na natjecanje iz nogometa i odbojke kako bi mogao organizirati prijevoz istih. Nakon kratkog izlaganja učitelja u vezi natjecanja ravnatelj pita članove imaju li pitanja ili nadopuna. Pitanja i nadopuna nema, te ravnatelj zaključuje sjednicu Učiteljskog vijeća.

Sjednica je završila u 14:30 sati.

Zapisničar: Ravnatelj škole:

Zlatko Brnjas Marko Matić, prof.